Idriz Demiri

Idriz efendi Demiri (serbokroatisht: Idriz Demirović) është imam shqiptar nga Ulqini, kryetar i Bashkësisë Islame në Malin e Zi nga viti 1976 deri në vitin 2003. 

 Biografia 
Lindi më 14 mars 1947 në Kravar, në Komunën e Ulqinit, në Mal të Zi. Arsimin fillor e morri në Katërkollë, ndërsa medresenë e kreu në Prishtinë, ku edhe diplomoi në degën e Orientalistikës të Fakultetit Filozofik. Ai ndoqi studimet pasuniversitare në Departamentin e Historisë së Kulturës së Mesdheut në Qendrën Ndëruniversitare në Dubrovnik, ndërsa magjistroi në Zagreb. 

Më 26 maj 1976, u zgjodh kryetar i Meshihatit të Bashkësisë Islame në Mal të Zi. Në vitin 1994, me miratimin e kushtetutës së re të Bashkësisë Islame, titulli i ndërrohet në Reis. Detyrën e reisit e ushtroi deri në vitin 2003.

 Shiko dhe 
 Islami në Malin e Zi
 Feja në Malin e Zi

 Referime 

Kategoria:Njerëz nga Ulqini
Kategoria:Imamë shqiptarë